એકદમ સરળ ઉદાહરણથી સમજાવેલ આ વાત ટૂંકી મુદતના ગોલ કે લાંબા સમયના ગોલ, સહેલા ગોલ કે અઘરા ગોલ, એમ દરેક પ્રકારના કિસ્સાઓને એકસરખી રીતે લાગુ પડે છે. જેમકે કોઈ વિદ્યાર્થી એવું ધ્યેય નક્કી કરે કે ભણતરમાં ખૂબ ઉંચી ડીગ્રી મેળવવી છે, તો તેણે અચોક્કસ ધ્યેય વિચાર્યું છે તેમ ગણાશે. ખરેખર તો આ વિદ્યાર્થીએ પીએચડીની ડીગ્રી મેળવવી છે; આઇઆઇએમની એમબીએની ડીગ્રી મેળવવી છે; કે આઇઆઇટીમાંથી બીટેક એન્જિનિયર થવું છે; એવો કોઈ ચોક્કસ અને ફોકસ્ડ ગોલ નક્કી કરવો જોઈએ.